kardosdrur/scandi-wiki huggingface dataset:
Krass Clement

Krass Clement, egentlig Krass Kay Christensen Clement, (født 15. marts 1946 i København) er en dansk fotograf.

Clement er søn af maleren Kay Christensen og pianisten Anna Katharina Tvermoes.

Han er uddannet filminstruktør fra Den Danske Filmskole. Clement laver mærkeligt poetiske billeder, ofte af melankolsk karakter. Han debuterede med sin første fotobog i 1978, og netop bogformen synes at være hans foretrukne udtryk. De første mange år holdt han sig strengt til kornede, sort-hvide fotografier, men fra og med år 2000, har han taget det skarpe farvefotografi til sig.

Krass Clement har som den første kunstfotograf fået Statens Kunstfonds livsvarige ydelse, og hans værker er bl.a. repræsenteret på Museum of Modern Art i New York, Museet for Fotokunst, Kunstindustrimuseet, Det Kongelige Bibliotek, Glyptoteket og Bibliothèque nationale i Paris.

Krass Clement er fra 1997 tildelt Statens Kunstfonds livsvarige ydelse.

Krass Clement blev udpeget sammen med 13 andre fotografer til at deltage i projektet Danmark under forvandling, der har udmøntet i en bog og udstillinger i 2010.

Bibliografi 
 Skygger af øjeblikke (1978)
 Det tavse land (1981)
 Gentagelsens fest (1984)
 Byen bag regnen (1987)
 Ved døden (1990)
 Hvor ingen talte (1991)
 Af en bys breve (1993) 
 Det lånte lys (1995)
 Drum (1996)
 Langs vinden (1998)
 Færgen (1999)
 Før natten (2000)
 Påskesøndag ml. 11 0g 16 (2001)
 Forandringen (2002)
 Berlin notat (2003)
 Lydhørt (2005)
 København – et blik over ryggen (2006)
 Novemberrejse (2008)
Paris - Carnet de recherche (2010)
Venten på i går (2012)

Reference

Eksterne henvisninger 

 
 Krass Clement Photographer – officiel website
 Fotografisk Center Årsprogram 2003 

Personer i Kraks Blå Bog
Kunstnere på finansloven
Fotografer fra Danmark
Personer fra København
Danskere i 1900-tallet
Danskere i 2000-tallet
Edderkoppen (tv-serie)

Edderkoppen er en dansk tv-miniserie i seks afsnit, produceret af DR og sendt første gang 26. marts 2000. Serien blev instrueret af Ole Christian Madsen og havde Jakob Cedergren, Stine Stengade og Bent Mejding i hovedrollerne. I serien medvirkede også mange kendte skuespillere som Bjarne Henriksen, Lotte Andersen, Trine Dyrholm og Thure Lindhardt.

Edderkoppen foregår i 1949 i efterkrigstidens København. Danmark er endnu præget af vareknaphed, rationering og af besættelsestidens mere eller mindre lyssky forretninger. Serien omhandler Edderkopsagen, hvor magtfulde mænd styrede byerne, blandt andet ved hjælp af højtstående mænd i politiet.

Der er skrevet flere bøger om sagen, hvoraf Skorpionen af Hans Scherfig nok er den mest kendte og omdiskuterede.

Svend Aage Hjalmars karakter er løst baseret på Svend Aage Hasselstrøm og Johannes Linde, som er to historiske personer, der havde tætte forbindelser til sortbørshandlen i efterkrigstidens København.

Medvirkende 
Jakob Cedergren som Bjarne Madsen
Stine Stengade som Lisbeth Gordan
Lars Mikkelsen som Ole Madsen
Bent Mejding som Hans Christian Vissing
Lars Bom som Arthur Næslund
Bjarne Henriksen som Svend Aage Hjalmar
Birthe Neumann som Vera Madsen
Louise Mieritz som Eva Lund
Flemming Enevold som Georg Vandbjerg
Peter Steen som Ingvar Gordan
Preben Harris som Wilhem Davidsen
Ghita Nørby som Ella Davidsen
Claus Ryskjær som Harry "Væsel" Pihl
Max Hansen Jr. som Ove Ramsing
Henrik Koefoed som Pedersen
Susse Wold som Kitty Gordan
Steen Springborg som Taulov
Trine Dyrholm – "Topsy"
Thure Lindhardt som Jesper "Billy" Vissing
Thomas Bo Larsen som Søfyrsbøderen
Jimmy Jørgensen som "Krølle"
Steen Stig Lommer som "Carlo"
Mikkel Vadsholt som "Røde"
Lars Brygmann som politiadvokat Dam-Nielsen
Lotte Andersen som Lillian Olsen
Nikolaj Lie Kaas som Rudolph Novak
Mikkel Hasselflug som Volmer Olsen
Gerard Bistrup som Svend "Svenne" Christoffersen
Niels Anders Thorn som Greven
Ole Thestrup som Foto-Bent
Henrik Prip som Aaberg
Klaus Bondam som Gylling
Troels Lyby som overbetjent Walter
Peter Rygaard som Hjort
Paprika Steen som Helga Krogh
Nikolaj Steen som Busch
Søren Pilmark som professor Jørgen Schiøtt
Kjeld Nørgaard som Asmus
Jens Jørn Spottag som Thuesen
Al Agami som Chip
Bent Conradi som Jessen
Jesper Asholt som betjent
Paul Hüttel som betjent

Referencer

Eksterne henvisninger 
 Edderkoppen  på DR Bonanza
 

Miniserier fra Danmark
Søndagsserier på DR
Danske tv-serier fra 2000'erne
Bonanza
Krimiserier fra Danmark
Danmark i 1940'erne
Dramaserier fra Danmark
Skydebjerg

Skydebjerg ligger på det vestlige Fyn og er en lille landsby i Skydebjerg Sogn. Landsbyen befinder sig i Assens Kommune og hører til Region Syddanmark. 
Dens kendetegn er gadekæret med øen i midten, den gamle skole og kirken. Skydebjerg ligger godt 2 kilometer syd for Aarup.

Om Skydebjerg 
Der ligger en del gamle bindingsværkshuse spredt rundt omkring i landsbyen. Nogle af de ældste er knap 400 år gamle. Lige ved Skydebjerg Kirke løber grusvejen Kærlighedsstien forbi. Her finder man præstegården, gårde, nyere villaer og skov.

På kirketårnets vestlige side ses en stensætning langs muren, hvidkalket som det øvrige tårn. Det siges at skulle forestille Holger Danske.

Lidt uden for Skydebjerg mod sydøst ligger en høj inde på marken. Aalundshøj, i nyere tid kaldet Oles Høj. Højen har muligvis fungeret som bavnehøj e.lign. I selve Skydebjerg by ligger der ud til Kærlighedsstien et gammelt voldsted, hvor der muligvis tidligere har været en form for fæstning e.lign. 

Skydebjerg er nævnt første gang i 1393 med formen Schydebyergh. Men der har været folk på stedet, længe før Skydebjerg er nævnt i historiebøgerne. I 1951 ved et vejarbejde blev der tæt på byens grusgrav fundet et bronzedepot bestående af 2 store, snoede halsringe, smykker og dele af et skjold, dateret 900-701 f.Kr. I 1886 blev der ved pløjning af en af præstegårdens marker fundet en guldring, dateret 375–749 e.Kr.

Før kommunalreformen i 1970 var landsbyen en del af Skydebjerg-Orte Kommune, der fra 1966 indgik i den nye Aarup Kommune. Efter kommunalreformen i 2007 er Skydebjerg nu en del af Assens Kommune.

Lokaliteter i Assens Kommune
Skorpionen (bog)

Skorpionen, Bothus occitanus eller Den otteøjede skorpion er en satirisk roman af Hans Scherfig som blev udgivet i 1953. Romanens baggrund var den meget omtalte Edderkoppesagen fra 1949 med Svend Aage Hasselstrøm i hovedrollen. En sag om bagmænd, mord, smugleri, alfonseri og ikke mindst bestikkelse blandt politiet. Den blev først udgivet i avisen Land og Folk, som dengang havde adgang til meget stof, der ikke kunne bringes uden at bringe kilderne i fare. Hans Scherfig blev derfor sat på at skrive det om til fiktion. Ingen avislæser var dog i tvivl om, hvad historien handlede om.

Handling 

Efter et dobbeltmord på Hr. og Fru Schulze fra Kopernicus Allé nr. 41, der forbindes med skorpionsagen, arresteres den naive og uskyldige lektor Karelius. Han er fuldstændig uskyldig, men udstilles af pressen som en lektor, der har levet et dobbeltliv. Lektoren oplever det dybt korrupte politivæsen på tæt hold – et politivæsen, der ikke er helt som de lærebøger lektoren selv har brugt til at lære fra sig med.

Der ender med at udsive oplysninger om det dybt korrupte politivæsen ud og politipræsident Occitanus må konferere med justitsministeren. De ønsker at beskytte skorpionsagens rette bagmænd og benytter kun sagen mod Karelius for at trække tiden i langdrag. Selv højtstående politifolk færdes i forbrydermiljøerne.

En af de små fisk røber at han ved noget om dobbeltmordet, hvilket koster ham og hans kammerat livet. Politiets samarbejde med forbryderverdenen koster af og til en overordnet friheden. Kommissær Pompier arresteres således, mens han afhører Karelius og lektoren ender i et drukgilde på et af Yardens (=Politigården) kontorer. Han ved ikke om han er løsladt eller undveget.

Den ene politiadvokat, der behandler skorpionsagen, får et nervesammenbrud og den anden begår selvmord. Små fisk arresteres, heriblandt den skyldige i det andet dobbeltmord. Alligevel får betjenten der har fundet morderen, en reprimande for at have skadet sagens opklaring. En overlæge erklærer Karelius for en særdeles farlig mand og i samme øjeblik frafaldes tiltalen mod ham og han kan gå ud i friheden med en fornemmelse af at alt måske alligevel ikke er som det skal være.

På trods af at lektoren – der repræsenterer det almene menneske på det givne tidspunkt – aldrig når at forstå hvad der egentlig er hændt, får læseren af romanen meget ud af det.

Filmatisering 
Skorpionen blev i 1979 dramatiseret som TV-opera under titlen Den Otteøjede Skorpion.
Den var inddelt i fire episoder: Dobbeltmordet, Justitsminister Bothus, Et andet dobbeltmord og Politipræsident Occitanus.

Bøger af Hans Scherfig
Litteratur i 1953
Thisted Lufthavn

Thisted Lufthavn  er en lufthavn beliggende nær hovedvej 26, to km nord for Tved, syv km sydøst for Hanstholm og 13 km nord for Thisted.

Efter nogle år med ruteflyvning to gange dagligt mellem Thisted og København, valgte rutens operatør, Flying.dk, som også havde forpagtet lufthavnen, i januar 2007 at indstille ruten på grund af nye myndighedskrav til særligt radarudstyr. Lufthavnen bruges i dag af SUN-AIR Technic, til værksted og lager. Flyselskabet Sun-Air of Scandinavia, har af denne grund, tit fly stående i lufthavnen.

Desuden befinder flyveklubben (Thisted Flyveklub) sig også i Thisted Lufthavn.

Lufthavnen blev indviet i 1970 og ejes af Thisted Kommune. Før 1970 har der fandtes en flyveplads ved Kronborg (oprettet 1948) og derefter ved Sennels (ca. 1963).

Ved lufthavnen findes også en motocrossbane, en gokartbane, og et 50 MW solcelleanlæg.

Referencer

Eksterne henvisninger 
 http://www.thistedlufthavn.dk
 Thisted Flyveklub

Lufthavne i Danmark
Etableret i 1970
Lufthavn
Kommunalt ejede virksomheder i Danmark
Thy
Lufthavn
Kana'an

Kana'an (Kanaan) var i gammel tid et navn på landet vest for Jordan-floden, senere stort set det samme som landområdet kendt som Israel. Navnet Kana'an er kendt fra egyptiske kilder, og landet var nogle gange underlagt oldtidens Egypten. Landets indbyggere kaldes kana'anæere eller kana'anitter.

I Bibelen omtales landet som "det lovede land" som Gud havde skænket Abrahams efterkommere, og som israelitterne med tiden slog sig ned i.

Noter

Eksterne henvisninger

Se også 
 Sem, Kam og Jafet (Noas sønner) – Kana'an var også navnet på en af Kams sønner. (1 Mos 10, v6)

Det Gamle Testamente
Mellemøsten
Bibelske steder
Delta Air Lines

Delta Air Lines, Inc. er et amerikansk flyselskab med hovedkvarter i Atlanta, Georgia. Selskabet har flere end 308 destinationer i 52 lande, fordelt på fem kontinenter, dækkende områderne Nordamerika, Sydamerika, Europa, Asien, Afrika, Mellemøsten og Caribien. Delta har et større rutenetværk end noget andet flyselskab i verden, og er det eneste større flyselskab i USA der flyver til Afrika. Delta Air Lines er ifølge en  rapport fra 2018 af det danske luggage storage firma LuggageHero  en af de bedste flyselskaber, når det kommer til at sikre, at passagererne får deres bagage ved ankomst.

Delta har hub'er i Atlanta, Cincinnati, New York (JFK) og Salt Lake City; Deltas hub i Atlanta hub er den største/travleste flyselskabshub i verden. Delta har også stor indenrigstrafik i mange andre amerikanske byer, blandt andre Boston, Columbus, Fort Lauderdale, Hartford, Las Vegas, Los Angeles, New York-LaGuardia, Orlando, Raleigh, Tampa og Washington-Reagan. Delta er det førende flyselskab i Florida, og transporterer flere passagerer over Atlanterhavet end noget andet flyselskab i verden. Dets største transatlantiske forbindelsesled er Atlanta, Cincinnati og New York-JFK. Dets største forbindelsesled til Latinamerika, og en hastigt voksende mini-hub for Delta, er Los Angeles International Airport.

Målt på antallet af transporterede passagerer (omkring 119 millioner i 2005) er Delta verdens næststørste flyselskab (efter American Airlines). Målt på indtægter fra passagertransporten er Delta verdens tredjestørste, efter American Airlines og United Airlines. Målt på totale indtægter er Delta det sjettestørste flyselskab i verden.

Delta er stiftende medlem af samarbejdsalliancen SkyTeam.
Der er direkte rute mellem København og New York JFK med Delta Airlines i nogle måneder hver sommer. I årene 2006-2010 fløj Delta hele året mellem København og Atlanta.

Noter og referencer

Ekstern henvisning 

 Delta Air Lines – officiel website  (på engelsk)
 SkyTeam.com – officiel website 

Flyselskaber fra USA
Skyteam Alliance
Virksomheder i Atlanta
Etableret i 1929
Sven Nordqvist

Sven Nordqvist (født 30. april 1946 i Helsingborg) er en svensk børnebogsforfatter, tegner og illustrator. Han er mest kendt for bøgerne Peddersen og Findus om den gamle og sære Peddersen og hans talende kat Findus, på svensk gubben Pettson och Findus, men hans elskede streg er også kendt fra andre børnebøger.

I 2006 modtog han Astrid Lindgren-prisen.

Eksterne henvisninger 

Børnebogsforfattere fra Sverige
Tegnere fra Sverige
Illustratorer fra Sverige
Personer fra Helsingborg
Svensksprogede forfattere fra Sverige
Frederick Roberts, 1. jarl Roberts

Frederick Sleigh Roberts, (30. september 1832 – 14. november 1914) var en af de mest berømte, britiske generaler i den victorianske periode. Han indledte sin militære karriere som kadet i 1851 og udmærkede sig i den anden boerkrig 1899-1902.

Da det var ved at gå galt for briterne i Boerkrigen, blev overkommandoen givet til lord Roberts, "Bobs", Storbritanniens største militære geni. Han havde nylig taget sin afsked og havde ydermere haft den sorg at miste sin eneste søn i kampen ved Colenso, men han modtog alligevel hvervet og løste sin opgave, så krigen blev vundet for briterne.

Generaler fra Storbritannien
Elisabeth Nielsdatter Manderup

Elisabeth Nielsdatter, dansk godsejer og adelig af slægten Manderup. Hun blev født omkring 1350 som datter af Niels Knudsen Manderup og Cecilie Nielsdatter Saltensee. Ved faderens død i 1365 arvede hun Svanholm Gods. I 1374 giftede hun sig med Anders Pedersen Panter og havde mindst én søn, Knud Andersen Panter.

Kilder 

 http://www.danbbs.dk/~stst/slaegt_adel/surnames.htm 
 Uffe Mühldorff: "Svanholms arkiv og ejere", i Ting og sager fra Færgegaarden 1984-1994, Museet Færgegaarden 1994.

Tjek fødsels- og dødsår
Danskere i 1300-tallet
Erik Thommesen

Erik Thommesen (15. februar 1916 i København – 22. august 2008) var en dansk træskulptør, som i flere år var medlem af den europæiske COBRA-kunstsammenslutning.

Thommesen studerede zoologi, men var som kunstner autodidakt. Han debuterede i 1940 på Kunstnernes Efterårsudstilling og var sammen med Ejler Bille med til at oprette Martsudstillingen, der eksisterede 1951-1982.

Både Thommesen og hans hustru Anna Thommesen modtog nogle af Danmarks mest prestigefyldte kunstpriser, men de har begge undladt at afhente flere af dem som led i et livslangt opgør med det danske kunstetablissement. Thommesen markerede sig også ofte som debattør, særligt inden for kulturpolitik.

Eksterne henvisninger 
 
 Erik Thommesen i Den Store Danske af  Dorthe Falcon Møller
 

Debattører fra Danmark
Modtagere af Eckersberg Medaillen
Personer fra København
Billedhuggere fra Danmark
Danskere i 1900-tallet
Danskere i 2000-tallet
Modtagere af Thorvaldsen Medaillen
Personer i Kraks Blå Bog (afdøde)
Alan Dershowitz

Alan Morton Dershowitz (født 1. september 1938) er en amerikansk advokat og juraprofessor.

Han har arbejdet det meste af sin karriere på Harvard Law School, hvor han som 28-årig blev den yngste lektor i Harvard på det tidspunkt, og han har stadig rekorden som den yngste juraprofessor i universitetets historie. Han er nu Felix Frankfurter juraprofessor ved Harvard Law School. Udover sine lektioner har Dershowitz også kørt flere kendte retssager, skrevet bøger og har ofte medvirket i medierne som politisk kommentator.

Som advokat beskæftiger Dershowitz sig med appeller i sager indenfor straffeloven, og har blandt andet fået frikendt Claus von Bülow for mordforsøg på sin kone, Sunny. Dershowitz's book om sagen, Reversal of Fortune, fra 1985 blev i 1990 til en film med Jeremy Irons og Glenn Close. Dershowitz var også appelrådgiver i retssagen mod O.J. Simpson for mordet på hans ekskone Nicole Simpson. Sagen nåede dog aldrig til appeldomstolen, da Simpson blev frikendt i selve retssagen.

Dershowitz kommenterer ofte om sager angående jødedom, Israel, civile friheder og krigen mod terror og medvirker i massemedierne som gæstekommentator eller analytiker. Han er selverklæret liberal og civil libertarianer og "brændende fortaler" for Israel, og forsvarer lidenskabeligt sine synspunkter i disse sager. Dershowitz har medvirket i mediedebatter med Noam Chomsky, Norman Finkelstein og tidligere præsident Jimmy Carter blandt andre.

Fodnoter

Eksterne henvisninger 

Jurister fra USA
Advokater fra USA
Ansatte ved Harvard University
Jøder fra USA
Personer fra New York City
Social bevægelse

Sociale bevægelser er en form for gruppehandling. Det er større, uformelle grupperinger af individer og/eller organisationer som fokuserer på bestemte politiske eller sociale problemer. 

Moderne vestlige sociale bevægelser blev mulige gennem uddannelse (udbredelse af litteratur), og en større bevægelighed for arbejderklassen som følge af industrialiseringen og urbaniseringen i det 19. århundrede.

Indenfor politologi og sociologi har man udviklet en række teorier og empirisk baseret forskning om sociale bevægelser. For eksempel belyser den politologiske forskning forbindelsen mellem populære bevægelser og dannelsen af nye politiske partier, og anden forskning diskuterer bevægelsernes indflydelse på politik.

 
Civilsamfund
Pilotepisode

En pilotepisode eller et pilotafsnit er en testepisode af en planlagt tv-serie (Ordet Pilot kan også bruges til at beskrive en lignende episode af et radioshow). Et pilotafsnit kan nogen gange være længere end et normalt afsnit, hvilket nogen gange vil sige, at pilotafsnittet bliver delt op i to. Et pilotafsnit har den hensigt at gøre tv-chefer, og senere publikum, interesseret i serien. Dog er det ikke altid sådan, at pilotafsnittet er ligesom almindelige afsnit af en serie, da pilotafsnit som regel sætter baggrunden for historien og karaktererne i serien.

Selvom der bliver optaget mange pilotafsnit, er det kun få pilotafsnit, der faktisk bliver vist på tv, og endnu færre der udvikler sig til en hel serie.

"Pilot" er et fagudtryk, der dog er blevet meget udbredt med tiden, og nu bliver det første afsnit af tv-serier ofte kaldt "Pilot" af den generelle befolkning, også selvom den faktiske pilot slet ikke er blevet vist eller først bliver vist senere midt inde i serien.

En af de dyreste pilotafsnit i amerikansk tv-historie er Losts "Pilot," der angiveligt kostede mellem $10.000.000 og $14.000.000 pga sin omfattende rolleliste, optagelokation på Oahu, Hawaii og destruktionen af et ægte fly.

Tv-serier
Litteratur om pornografi

Litteratur om pornografi er en liste over ikke-fiktiv litteratur om pornografi. Dette område omfatter både bøger og artikler, der kan spænde over talrige genrer lige fra selvbiografier og historiske værker som Ove Brusendorffs gennemgange af erotikkens kulturhistorie, til leksikale opslagsværker som Robert H. Rimmer & Patrick Rileys bøger med lister over pornomodeller og deres filmroller (fra før internettet blev et bedre medium til den form for databaser), samt fra moralske eller filosofiske debatindlæg for/imod pornografi såsom Michel Foucaults La volonté de savoir, der ofte citeres i pornografidebatten, til juridisk-politiske betænkninger såsom den amerikanske Report of the President's Commission on Obscenity and Pornography, der blev udarbejdet i kølvandet på den danske legalisering af pornografien i 1969. Sidst i 1990'erne begyndte der at komme mange bøger og artikler om især pornofilm, og siden årtusindskiftet er der udkommet et voksende antal videnskabelige afhandlinger om pornografiens væsen og virkninger. Danmark har bidraget med mange betydningsfulde værker i denne genre, både på dansk og engelsk, såsom især den danske kriminolog Berl Kutchinskys Studies on Pornography and sex crimes in Denmark fra 1970.

Pornografi
Sexologi
Lister
Torbern Bille (rigsråd)

Torbern Bille (død 25. november 1465) var en dansk rigsråd.

Han var søn af Bent Bille til Solbjerg og Allinge og Ingerd Torbernsdatter (Galen).

Foruden Allinge, som han arvede efter sin fader, ejede han Søholm og Skullerupholm, som han med meget mere jordegods fik af sin frues morbroder, hr. Steen Basse, samt Svanholm, som han købte 1452, og Egede, som han giftede sig til.

Han var i 1440 en anset mand, thi han har dette år forseglet det slesvigske lensbrev. 1442 var han ridder. I året 1450 sendtes han med en del andre rigsråder til mødet med de svenske i Halmstad. Kort efter nævnes han første gang som lensmand på Abrahamstrup, hvilket len først 3 år efter hans død blev indløst fra hans enke.

Torbern Bille døde 25. november 1465 og blev begravet i Antvorskov Kloster. Han var 2 gange gift, 1. med Beate Axelsdatter (Thott), søster til de berømte 9 Axelsønner; da hun var død i første barselseng, ægtede han Sidsel Ovesdatter Lunge til Egede, ved hvem han blev fader til 14 børn og stamfader til hele den senere, talrige Bille-slægt. Hun døde først 1503.

Noter

Eksterne henvisninger 
 

Godsejere fra Danmark
Rigsråder fra Danmark
Torbern
Personer i Dansk Biografisk Leksikon
Torben Bille

Torbern eller Torben Bille er navnet på flere personer:

 Torbern Bille (rigsråd) (død 1465) – dansk rigsråd
 Torben Bentsen Bille (ca. 1465-1513) - dansk rigsråd
 Torbern Bille (ærkebiskop) (død 1552) – dansk ærkebiskop
 Torben Bille (diplomat) (1819-1883) – dansk diplomat og gesandt
 Torben Bille (direktør) (1912-1972) – dansk ingeniør og direktør
 Torben Bille (skuespiller) (1945–1993) – dansk skuespiller og rekvisitør
 Torben Bille (musikanmelder) (1949–2013) – dansk musikanmelder og forfatter
Lysestage

En lysestage er en anordning til et levende lys. Mange er smukt udført i ædle metaller.

Se også 
 Kandelaber - lysestage med flere arme
 Lanterne (lygte) - beholder til en lyskilde
 Minelampe - lanterne egnet til belysning i miner

Levende lys